**Софийски районен съд**

**обявява конкурс**

На основание Заповед № РД-16-15/19.09.2024 г. на административния ръководител на Софийски районен съд се обявява конкурс за заемане на следната длъжност:

**Системен администратор - 10 щатни бройки**

**І. Описание на длъжността:**

Системният администраторизвършва дейности по въвеждане и поддържане на сървърните, мрежовите, информационните и периферните системи в СРС; поддържа наличния хардуер и софтуер, анализира нуждите от промяна и прави предложения за актуализиране и усъвършенстване на системите; осъществява програмното и технологично осигуряване на компютърната техника на съда.

**ІІ. Общи изисквания за заемане на длъжността:**

Кандидатите трябва да отговарят на изискванията за заемане на длъжността, съгласно чл.107а от Кодекса на труда, чл.340а, ал.1 и ал.2 от Закона за съдебната власт и чл.137 от Правилника за администрацията на съдилищата.

Към момента на назначаване кандидатът следва да отговаря на изискванията на чл.340, ал.1-3 от Закона за съдебната власт.

**ІІІ. Минимални и специфични изисквания, предвидени за заемане на длъжността:**

Висше образование с образователно-квалификационна степен „Бакалавър” по специалности в професионално направление 4.6. „Информатика и компютърни науки” - „Компютърни науки“; „Информатика и компютърни науки“; „Компютърни системи и технологии“; „Софтуерно инженерство“; „Информационни системи“; „Информационни технологии“; „Компютърни технологии“ и др. с компютърна насоченост.

Отлични умения и познания по прилагане на сървърни, мрежови, операционни и информационни системи (администриране на сървъри в среда Windows Server 2008, 2012, 2016, 2019, 2022, Active Directory, инсталиране и поддръжка на Windows базирани операционни системи и софтуер, администриране на локални компютърни мрежи, защитни стени, администриране на мейл сървър), отлични умения и познания по прилагане на сървърни и десктоп виртуализации (VMware, vSphere, vCenter, Horizon, Hyper-V, Veeam) и системи базирани на съвременни офис процедури, работа със стандартно офис оборудване; отлични познания по компютърни технологии и деловодни автоматизирани системи; аудио озвучителни системи; системи за видео наблюдение; системи за контрол на достъпа; отлични комуникационни и организационни умения, отлична работа в екип.

Професионален опит не по-малко от 3 /три/ години като системен администратор.

**ІV. Предимства:**

Стаж по специалността в органите на съдебната система, Добри познания по Linux операционни системи.

**V. Минимален размер на основното трудово възнаграждение:**

Системен администратор – 2009 лв.

На служителите се заплаща ежемесечно и допълнително възнаграждение за ранг, както и за придобит трудов стаж и професионален опит.

**VІ. Необходими документи за участие в конкурса:**

Кандидатите подават лично или чрез пълномощник:

- Заявление за участие в конкурса /по образец/;

- Подробна професионална автобиография-европейски формат;

- Мотивационно писмо;

- Медицинско свидетелство за постъпване на работа – оригинал;

- Документ, че кандидатът не страда от психически заболявания, удостоверено по съответния ред – оригинал (документът може да бъде представен в срок до назначаване на спечелилия конкурса кандидат);

- Копие от документите за придобита образователно-квалификационна степен, допълнителна квалификация и правоспособност, които се изискват за длъжността (със заверка от кандидата);

-  Декларация за обстоятелствата по чл.340а, ал.1 ЗСВ и по чл.107а, ал.1 КТ /по образец/;

- Копия от документи, удостоверяващи продължителността на трудовия стаж и професионалния опит (със заверка от кандидата).

Могат да бъдат приложени препоръки от работодатели или организации по повод дейността на кандидата и други документи, свързани с изискванията за заемане на длъжността, които кандидатът притежава.

От кандидата не се изисква представяне на свидетелство за съдимост, същото ще бъде получено служебно по електронен път от интернет страницата на Министерство на правосъдието. При неиздаване на електронно свидетелство за съдимост от Министерство на правосъдието, от кандидатите ще бъде изискано да представят такова, издадено по общоустановения ред.

Документите следва да бъдат окомплектовани в посочената по-горе последователност. Кандидатите, които не са представили посочените в обявата документи, няма да бъдат допуснати до конкурс.

**VІІ. Място за подаване на документи:**

Софийски районен съд, бул. „Ген. М. Д. Скобелев” № 23, партерен етаж, служба „Регистратура“ – за „Човешки ресурси“.

**VІІІ. Срок за подаване на документи:**

Един месец, считано от датата на публикуване на обявата за конкурса.

**ІХ. Начин на провеждане на конкурса:**

Конкурсът ще се проведе на три етапа (подбор по документи, практически изпит и събеседване), както следва:

1. Първи етап – подбор по документи:

Само кандидатите, които напълно отговарят на изискванията, посочени в обявата, ще бъдат допуснати до втори етап.

В списъка на допуснатите кандидати ще се посочат датата, часът и мястото на провеждане на практическия изпит.

2. Втори етап – практически изпит:

Проверка на познанията и уменията за работа и поддръжка на сървърни, мрежови, операционни, информационни и периферни системи, сървърни и десктоп виртуализации (VMware, vSphere, vCenter, Horizon, Hyper-V, Veeam) работа със стандартно офис оборудване, познания по компютърни технологии и деловодни автоматизирани системи.

До трети етап на конкурса се класират само тези кандидати, които са получили от практическия изпит оценка най-малко „Мн.добър/4.50/“.

3. Заключителен етап – събеседване с кандидатите:

Събеседването с всеки един от кандидатите ще се проведе по въпроси, свързани с познанията и уменията за работа и поддръжка на сървърни, мрежови, операционни, информационни и периферни системи, работа със стандартно офис оборудване, познания по компютърни технологии и деловодни автоматизирани системи; професионалната мотивация за работа в СРС; комуникативни умения; релевантен опит, относим към изискванията за длъжността.

Оценяването на кандидатите се извършва по шестобалната система. Класират се само кандидатите, получили оценка не по-ниска от „Мн. добър /4,50/”.

Списък с допуснатите и недопуснатите кандидати до конкурса, както и всички  
съобщения, свързани с конкурса, в т.ч. отразяващи окончателното приключване на  
конкурсната процедура, ще се обявяват на подходящо място в сградите на СРС, както и на  
интернет страницата на Софийския районен съд, секция „Пресцентър“ – „Обяви и  
конкурс“https://srs.justice.bg/bg/news3.  
 Неодобрените за назначаване кандидати могат да поискат писмено, в 30-дневен срок от окончателното приключване на конкурсната процедура, връщането на представените от тях оригинали или нотариално заверени копия на документи, удостоверяващи тяхната физическа и психическа годност, необходимата квалификационна степен и стаж за  
заеманата длъжност /ако такива са представени в рамките на конкурсната процедура/.  
Документите се връщат на кандидата – лично или чрез писмено упълномощен  
представител.

-----------------------------------------------------------------------------------  
 Обявата е публикувана във вестник „24 часа“, бр. 229 на 25.09.2024 г.